Source: https://www.inakobdareni.sk/rubriky/category/co-by-ste-mali-vediet/article/obmedzenie-spsobilosti-na-prvne-kony.xhtml
Timestamp: 2017-11-22 23:37:23+00:00
Document Index: 14587831

Matched Legal Cases: ['§ 231', 'Súd ', 'Súd ', 'súd ', 'súd ', 'Súd ', 'súd ', 'súd ', 'súd ', 'Súd ', 'súd ', 'súd ', 'súd ', 'súd ', 'súd ', '§ 93', 'súd ']

Obmedzenie spôsobilosti na právne úkony - Rubriky - Inakobdareni.sk
Konanie o obmedzení spôsobilosti na právne úkony je upravené v zákone č. 161/2015 Z. z. Civilný mimosporový poriadok (ďalej len „CMP“), a to v ustanoveniach § 231 a nasl. CMP. Do 1. júla 2016 sa však konanie o obmedzení spôsobilosti na právne úkony spravovalo zákonom č. 99/1963 Zb. Občiansky súdny poriadok.
CMP priniesol viaceré zmeny v konaní, pričom na tie najvýznamnejšie zmeny upozorňujeme priamo v článku.
• úplne pozbaviť spôsobilosti na právne úkony – ak fyzická osoba pre duševnú poruchu, ktorá nie je len prechodná, nie je vôbec schopná robiť právne úkony, alebo
• obmedziť spôsobilosť na právne úkony – ak fyzická osoba pre duševnú poruchu, ktorá nie je len prechodná, alebo pre nadmerné požívanie alkoholických nápojov alebo omamných prostriedkov či jedov je schopný robiť len niektoré právne úkony.
S účinnosťou od 1. júla 2016, podľa CMP, už však nie je možné nikoho úplne pozbaviť spôsobilosti na právne úkony.
Spôsobilosť na právne úkony osoby je možné len obmedziť. Súd rozsah obmedzenia osoby určí v rozhodnutí. Dôvodová správa k CMP dokonca úplné pozbavenie spôsobilosti na právne úkony označuje ako protiprávny inštitút.
Občiansky zákonník teda ešte stále pozná inštitút úplného pozbavenia spôsobilosti, ale podľa CMP od 1. júla 2016 už nie je možné iniciovať konanie o úplné pozbavenie spôsobilosti na právne úkony.
Okruh osôb, ktoré môžu podať návrh, je podľa CMP pomerne široký.
Návrh na začatie konania môže podať jedna z nasledujúcich osôb:
• blízka osoba (napr. rodič, manžel, súrodenec);
• poskytovateľ zdravotnej starostlivosti alebo sociálnych služieb (napr. zariadenie, v ktorom sa nachádza osoba s ťažkým zdravotným postihnutím, pre ktoré nie je schopná robiť všetky právne úkony);
• ten, kto má na veci právny záujem;
• ten, o koho spôsobilosti sa má konať.
• súd, ktorému je návrh určený;
• kto ho robí (identifikácia navrhovateľa),
• ktorej veci sa týka,
• čo sa ním sleduje (obmedzenie spôsobilosti a ustanovenie opatrovníka),
• opísanie skutočností odôvodňujúcich zá- sah do spôsobilosti osoby na právne úkony a zdôvodnenie, že iné menej obmedzujúce opatrenia nie sú možné, • podpis navrhovateľa.
Ak návrh podáva osoba, ktorá má na veci právny záujem, náležitosťou návrhu je aj opísanie skutočností odôvodňujúcich, že ide o osobu ktorá má na veci právny záujem a je oprávnená na podanie návrhu. Súd môže navrhovateľovi uložiť, aby k návrhu predložil aj lekársku správu o zdravotnom stave osoby, o ktorej spôsobilosti sa koná.
Návrh sa podáva na okresnom súde, v ktorého obvode má bydlisko osoba, o ktorej spôsobilosti sa koná. Konanie o obmedzení spôsobilosti na právne úkony a rozhodnutie Ten, o koho spôsobilosti sa koná, je vždy účastníkom konania a má v konaní spôsobilosť samostatne konať pred súdom v plnom rozsahu.
Právna úprava do 01. júla 2016 umožňovala súdu rozhodnúť o tom, že osoba, o ktorej spôsobilosti sa koná, nebude v konaní vypočutá, napríklad ak by nebolo možné vykonať výsluch bez nejakej ujmy na jej zdravotnom stave. To nakoniec mohlo viesť k tomu, že osoba bola pozbavená spôsobilosti na právne úkony bez toho, aby ju súd videl, vypočul, alebo aby o tomto konaní vôbec vedela. CMP však takúto situáciu vylučuje. Podľa CMP súd v zásade vždy vyslúchne osobu, o ktorej spôsobilosti sa koná. Súd pritom výsluch uskutoční spôsobom, ktorý je vhodný a primeraný s ohľadom na zdravotný stav. Iba ak je výsluch na ujmu zdravotného stavu, možno od výsluchu upustiť. V takom prípade súd osobu, o ktorej spôsobilosti sa koná, vždy aspoň vzhliadne. Posilnené postavenie práv osoby, o ktorej spôsobilosti sa koná, sa v CMP odráža ajv tom, že rozhodnutie vo veci samej súd doručí vždy aj osobe, o ktorej spôsobilosti sa koná. Osoba, o ktorej spôsobilosti sa koná, môže dokonca požiadať, aby jej súd doručoval všetky písomnosti v konaní. Súd v konaní môže ustanoviť a vyslúchnuť aj znalca, ak na zistenie skutočného stavu veci nepovažuje za postačujúce vyslúchnuť ošetrujúceho lekára.
• súd konanie zastaví – ak nie sú splnené podmienky na obmedzenie spôsobilosti, alebo
• súd rozhodne o obmedzení spôsobilosti na právne úkony – v takom prípade vo výroku rozsudku vymedzí rozsah, v akom spôsobilosť osoby na právne úkony obmedzil a ustanoví osobe opatrovníka.
Ak súd rozhodne o obmedzení spôsobilosti na právne úkony, ustanoví dotknutej osobe opatrovníka, aby za ňu vykonával úkony, ktoré osoba nie je spôsobilá vykonávať v zmysle rozhodnutia súdu. Opatrovník koná za osobu ako jej zákonný zástupca – koná v mene tejto osoby, pričom zo zastúpenia vznikajú práva a povinnosti priamo zastúpenému. V uznesení, ktorým súd ustanovuje opatrovníka, súd vymedzí rozsah opatrovníckych práv a povinností v súlade s účelom, na ktorý bol opatrovník ustanovený. Na spôsob výkonu funkcie ustanoveného opatrovníka dohliada súd. Ak je opatrovníkovi uložená povinnosť spravovať majetok osoby, a ak nejde o bežnú vec, je na nakladanie s majetkom potrebné schválenie súdu. Podľa § 93 vyhl. č. 543/2005 Z.z. súd uloží opatrovníkovi, ktorý bol ustanovený osobe obmedzenej v spôsobilosti na právne úkony, povinnosť predkladať súdu najmenej dvakrát do roka správy o opatrovancovi a správy o nakladaní s jeho majetkom v lehotách, ktoré určí.
Trovy dôkazov v konaní o obmedzení spôsobilosti na právne úkony platí štát.
Ak však niekto podá zjavne bezdôvodný návrh, je povinný nahradiť ujmu, ktorá vznikla osobe, o ktorej spôsobilosti sa konalo, jej zástupcovi alebo štátu.
Zdroj: net, xpravo.eu